Tutlayt n tmaziɣt d yiwet gar tutlayin n tmurt n Lezzayer, tlul-d s umennuɣ d unaḍaḥ n yimdanen i yefkan tirwiḥin-nsen d asfel iwakken tamaziɣt ad tili am nettat am tutlayin-nniḍen maca, mačči d yiwen wugur mačči d sin i tt-id-iqublen ladɣa deg uselmed-ines i yeččuren d isennanen, tesɛa aṭas n lexṣaṣ, ɣef waya tuɣal am yiṭij i iɣum usigna maca di taggara-agi yufrar fell-as usigna-nni, tekcem deg wannar n tmussni, tufrar-d gar tutlayin-nniḍen ladɣa di tmurt n Lezzayer seg mi i tuɣal d tutlayt tunṣibt, ay-agi ur d-yusi ara s shala, yusa-d s unaḍaḥ n yiselmaden akked yinelmaden d tdukliwin i inejren abrid i unegmu n tutlayt n tmaziɣt ama s tira, ama s usemres n ttawilat i d-yennulfan, ssawḍen ad d-rren azal n tmussni n lejdud akked tɣerma d tsekla d tutlayt tayemmat.